Aalborg Sygehus har denne vinter oplevet flere tilfælde af roskildesyge end normalt. Efter nytår har sygehuset oplevet to bølger af den smitsomme virus. - Aalborg Sygehus og de øvrige sygehuse i regionen har oplevet flere tilfælde af roskildesyge, siger Tove Ejlertsen Jensen, ledende overlæge på Aalborg Sygehus' klinisk mikrobiologiske afdeling til TV2/NORD. Sygehuset har i flere omgange isoleret afdelinger i kampen mod sygdommen. Den ledende overlæge siger videre om udbruddene - Det er en sygdom vi smittes med og får ind på sygehusene. Det giver sommetider anledning til udbrud, siger Tove Ejlertsen Jensen.

Referat:
Aalborg Sygehus har oplevet flere tilfælde af roskildesyge end normalt. To udbrud af den smitsomme sygdom alene siden nytår. 